Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 555/13/8811	Trebišov, 11.10.2013
EEČ : 2-69-553-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako povinný si neplní manželskú vyživovaciu povinnosť v mieste bydliska ani inde voči XXXXX, nar. 06.09.1979, vyplývajúcu mu z ustanovenia § 71 Zákona o rodine č. 36/2005 Z. z. a to aj napriek tomu, že mu túto povinnosť uložil Okresný súd v XXXXX rozsudkom pod číslom 13C/8/2009 zo 06.05.2009 a právoplatným dňa 01.06.2009, prispievať mesačne sumou 25,- € do každého 20. dňa od toho ktorého mesiaca, počnúc právoplatnosťou rozsudku do budúcna, kde povinný si túto svoju povinnosť neplní od mesiaca február roku 2013 až doposiaľ, čím mu takto vznikol dlh na príspevkoch na výživu rozvedenej manželke vo výške 200,- €, 

lebo zanikla trestnosť činu

Odôvodnenie:
	Uznesením policajného orgánu XXXXX pod sp. zn. ČVS:ORP-750/MI-TV-2013 zo dňa 05.09.2013 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom voči rozvedenej manželke za obdobie od mesiaca február 2013 až doposiaľ vo výške 200,- € uhradil k rukám bývalej manželky XXXXX dňa 25.09.2013 peňažným poštovým poukazom. 
	Uvedenú skutočnosť potvrdila vo svojej výpovedi dňa 30.09.2013 aj oprávnená, v ktorej uviedla, že dlh na bežnom výživnom za žalované obdobie považuje za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka